techiaith/cofnodycynulliad_en-cy huggingface dataset:
English: I do want to push you on this, First Minister, because I do think it's important to get a signal from you of endorsement for that deal. And in the response to my first question, you clearly haven't given that endorsement. Rightly, you've pointed to the support that Welsh Government have given, and the UK Government has given as well, and also the change of direction from the Tata main board, with Ratan Tata coming back in and assuming the reins of that company. I think that's an important development in the direction of Tata and the way it looks at steel, because the takeover of Corus was very much his takeover. But it is important that you occupy a role here in Wales as the most senior elected politician, as First Minister. That deal is on the table and it's a relatively simple question: do you endorse the deal that's on the table for the workers to vote on?
Welsh: Rwyf i eisiau eich gwthio chi ar hyn, Brif Weinidog, gan fy mod i'n credu ei bod hi'n bwysig cael arwydd gennych chi o gymeradwyaeth i'r cytundeb hwnnw. Ac yn yr ymateb i fy nghwestiwn cyntaf, mae'n amlwg nad ydych chi wedi rhoi'r gymeradwyaeth honno. Rydych chi wedi cyfeirio, yn briodol, at y cymorth y mae Llywodraeth Cymru wedi ei roi, ac y mae Llywodraeth y DU wedi ei roi hefyd, a hefyd y newid cyfeiriad gan brif fwrdd Tata, wrth i Ratan Tata ddychwelyd a chymryd awenau'r cwmni hwnnw. Rwy'n credu bod hwnnw'n ddatblygiad pwysig yng nghyfeiriad Tata a'r ffordd y mae'n edrych ar ddur, oherwydd ei benderfyniad ef yn sicr oedd cymryd Corus drosodd. Ond mae'n bwysig eich bod chi'n cyflawni swyddogaeth yma yng Nghymru fel y gwleidydd etholedig uchaf, fel Prif Weinidog. Mae'r cytundeb hwnnw ar y bwrdd ac mae'n gwestiwn cymharol syml: a ydych chi'n cymeradwyo'r cytundeb sydd ar y bwrdd i'r gweithwyr bleidleisio arno?
English: [Inaudible.] - yes, I endorse the deal. I think it's a very good deal, compared particularly to where we were in the spring, when the situation was particularly bleak for steel - the heavy-end steel making in Port Talbot. And it is a tribute to all the hard work that's been put in by many, many people that we are in a situation now where Port Talbot particularly can look forward. And certainly, I think this deal is a deal that I can certainly endorse and a deal that can provide a future for the plant.
Welsh: [Anghlywadwy.] - ydw, rwy'n cymeradwyo'r cytundeb. Rwy'n credu ei fod yn gytundeb da iawn, o'i gymharu'n benodol â'n sefyllfa yn y gwanwyn, pan roedd y sefyllfa yn arbennig o lwm i ddur - y cynhyrchu dur pen trwm ym Mhort Talbot. Ac mae'n deyrnged i'r holl waith caled sydd wedi cael ei wneud gan lawer iawn o bobl ein bod ni mewn sefyllfa nawr lle gall Port Talbot yn enwedig edrych i'r dyfodol. Ac yn sicr, rwy'n meddwl bod y cytundeb hwn yn gytundeb y gallaf ei gymeradwyo'n bendant, ac yn gytundeb a all gynnig dyfodol i'r gwaith dur.
English: And thank you for that unequivocal endorsement of the deal; I think that's important to be on the record. As I said, it is the final piece of the jigsaw that does need the agreement of the workers, going forward. But what was important as well in the negotiations were the issues around business rates. Again, I appreciate the comments that you've made on that. That's a very complex area, and the Government were going to engage in discussions with the European Union to see whether there was a possibility of bringing forward a more favourable business rates regime for the Tata operations, which obviously pays business rates to the tune of about £12 million. And this was a direct request to the Welsh Government as to whether it could actually help. But, also on business rates, I had hoped that today we might have had an announcement more generally on business rates here in Wales as to maybe an early Christmas present for businesses around business rate relief - as it has filled postbags of Assembly Members across this Chamber. Are you able to say whether the Government will be coming forward with an enhanced transitional relief programme for businesses here in Wales that have found themselves on the wrong end of the valuations that have gone out before Christmas, because, once we get to the other side of Christmas, many of those businesses are going to be in a very, very difficult place? So, we'd be grateful to get some clarity as to whether the Government are coming forward with an announcement to assist those businesses.
Welsh: A diolch i chi am y gymeradwyaeth bendant honno i'r cytundeb; rwy'n credu ei bod yn bwysig bod hynny ar y cofnod. Fel y dywedais, dyma ddarn olaf y jig-so sydd angen cytundeb y gweithwyr, wrth symud ymlaen. Ond yr hyn a oedd yn bwysig hefyd yn y trafodaethau oedd y materion yn ymwneud ag ardrethi busnes. Unwaith eto, rwy'n gwerthfawrogi'r sylwadau yr ydych chi wedi eu gwneud ynghylch hynny. Mae hwnnw'n faes cymhleth iawn, ac roedd y Llywodraeth yn mynd i gymryd rhan mewn trafodaethau gyda'r Undeb Ewropeaidd i weld a oedd posibilrwydd o gyflwyno cyfundrefn ardrethi busnes fwy ffafriol ar gyfer gweithrediadau Tata, sy'n amlwg yn talu ardrethi busnes o tua £12 miliwn. Ac roedd hwn yn gais uniongyrchol i Lywodraeth Cymru o ran pa un a allai helpu mewn gwirionedd. Ond, hefyd ar ardrethi busnes, roeddwn wedi gobeithio heddiw y gallem ni fod wedi cael cyhoeddiad yn fwy cyffredinol ar ardrethi busnes yma yng Nghymru fel anrheg Nadolig cynnar efallai, i fusnesau o ran rhyddhad ardrethi busnes - gan ei fod wedi llenwi bagiau post Aelodau'r Cynulliad ar draws y Siambr hon. A allwch chi ddweud a fydd y Llywodraeth yn cyflwyno rhaglen cymorth trosiannol well ar gyfer busnesau yma yng Nghymru sydd wedi canfod eu hunain ar ben anghywir prisiadau sydd wedi mynd allan cyn y Nadolig, oherwydd, ar ôl i ni gyrraedd yr ochr arall i'r Nadolig, mae llawer o'r busnesau hynny yn mynd i fod mewn sefyllfa anodd dros ben? Felly, byddem yn ddiolchgar o gael rhywfaint o eglurder ynghylch pa un a yw'r Llywodraeth yn gwneud cyhoeddiad i gynorthwyo'r busnesau hynny.
English: Well, this is something that we've been considering as part of the final budget, and an announcement will be made very soon in relation to that. In relation to business rates at Tata, well, the package we've put on the table is £60 million - it's the equivalent, effectively, of five years free of business rates. It goes beyond what we could have offered in business rates, in any event. Of course, it's very difficult to offer business rate relief for one particular business in one particular sector without others asking why they shouldn't have the same thing. So, what we have is a package of support that is state-aid proof, but it's targeted particularly at Tata. I have to say, it is important now that the UK Government doesn't lose sight of the fact that not just Tata but many other industries are saying that energy prices are too high in the UK. So, energy-intensive industries will need to see more done in order to help them. We cannot afford to be seen as an economy where we are uncompetitive because of the price of energy. Our energy mix is very similar to many, many other countries in Europe, but because of the obscure nature of what alleges to be an energy market in the UK, it does make the UK more expensive, and more work needs to be done by the UK Government in that regard as well.
Welsh: Wel, mae hyn yn rhywbeth yr ydym ni wedi bod yn ei ystyried yn rhan o'r gyllideb derfynol, a bydd cyhoeddiad yn cael ei wneud yn fuan iawn ynglŷn â hynny. O ran ardrethi busnes yn Tata, wel, £60 miliwn yw'r pecyn yr ydym ni wedi ei roi ar y bwrdd - mae'n gyfwerth, i bob pwrpas, â phum mlynedd o ardrethi busnes am ddim. Mae'n mynd y tu hwnt i'r hyn y gallem ni fod wedi ei gynnig mewn ardrethi busnes, beth bynnag. Wrth gwrs, mae'n anodd iawn cynnig rhyddhad ardrethi busnes i un busnes penodol mewn un sector penodol heb i bobl eraill ofyn pam na ddylen nhw gael yr un peth. Felly, yr hyn sydd gennym ni yw pecyn o gymorth nad yw'n gymorth gan y wladwriaeth, ond sydd wedi'i dargedu at Tata yn benodol. Mae'n rhaid i mi ddweud, mae'n bwysig nawr nad yw Llywodraeth y DU yn colli golwg ar y ffaith bod llawer o ddiwydiannau eraill yn ogystal â Tata yn dweud bod prisiau ynni yn rhy uchel yn y DU. Felly, bydd angen i ddiwydiannau ynni-ddwys weld mwy yn cael ei wneud i'w helpu nhw. Ni allwn fforddio i gael ein hystyried fel economi lle'r ydym ni'n anghystadleuol oherwydd pris ynni. Mae ein cymysgedd ynni yn debyg iawn i lawer iawn o wledydd eraill yn Ewrop, ond oherwydd natur aneglur yr hyn sy'n honni bod yn farchnad ynni yn y DU, mae yn gwneud y DU yn ddrytach, ac mae angen i Lywodraeth y DU wneud mwy o waith yn hynny o beth hefyd.
English: Diolch, Lywydd. At the end of the year, it's a time when we can look back on the last 12 months on what we've achieved, or not, as the case may be. And I wonder if the First Minister can, in all candour, tell us today what he thinks the greatest failure of his Government has been. Would it be in schools, where the PISA results have shown that Wales is ranked worst in the UK yet again; would it be in the health service, where half our health boards are either in special measures or targeted intervention; or would it be more widely in poverty in Wales, because, having been second from the bottom of the income table of the nations and regions of the United Kingdom when Labour came to power nearly 20 years ago, now we are actually at the bottom of the heap?
Welsh: Diolch, Lywydd. Ar ddiwedd y flwyddyn, mae'n adeg pryd y gallwn ni edrych yn ôl ar y 12 mis diwethaf ar yr hyn yr ydym ni wedi ei gyflawni, neu nad ydym, pa un bynnag sy'n wir. Ac rwy'n meddwl tybed a all y Prif Weinidog, yn gwbl onest, ddweud wrthym ni heddiw beth y mae'n credu y bu methiant mwyaf ei Lywodraeth. Ai mewn ysgolion, lle mae'r canlyniadau PISA wedi dangos mai Cymru yw'r gwaethaf yn y DU unwaith eto; ai yn y gwasanaeth iechyd, lle mae hanner ein byrddau iechyd naill ai'n destun mesurau arbennig neu ymyrraeth wedi'i dargedu; neu ai tlodi yng Nghymru yn gyffredinol, oherwydd, ar ôl bod yn ail o waelod tabl incwm gwledydd a rhanbarthau'r Deyrnas Unedig pan ddaeth Llafur i rym bron i 20 mlynedd yn ôl, rydym ni ar waelod y domen erbyn hyn?
English: Well, we have seen poverty - household poverty - decrease in Wales, actually. We've just had the latest figures - the first time in many, many years. We've seen what's happened with social care in England and the crisis that exists there, and we've seen health spending in Wales increase over the years, and we've seen the same with education. But he asks me a fair question, and I'll give him a fair answer. What is the greatest failure? The greatest failure as far as this Government is concerned is to see him opposite me asking questions in this Chamber.
Welsh: Wel, rydym ni wedi gweld tlodi - tlodi aelwydydd - yn gostwng yng Nghymru, a dweud y gwir. Rydym ni newydd gael y ffigurau diweddaraf - y tro cyntaf ers blynyddoedd lawer. Rydym ni wedi gweld yr hyn sydd wedi digwydd gyda gofal cymdeithasol yn Lloegr a'r argyfwng sy'n bodoli yno, ac rydym ni wedi gweld gwariant ar iechyd yn cynyddu yng Nghymru dros y blynyddoedd, ac rydym ni wedi gweld yr un peth gydag addysg. Ond mae'n gofyn cwestiwn teg i mi, a rhoddaf ateb teg iddo. Beth yw'r methiant mwyaf? Y methiant mwyaf cyn belled ag y mae'r Llywodraeth hon yn y cwestiwn yw ei weld ef gyferbyn â mi yn gofyn cwestiynau yn y Siambr hon.
English: Well, I'm grateful for the compliment, even though it's only implied. But, as regards education, the PISA report says that 21 per cent of students at the age of 15 can't read well enough to participate effectively and productively in life, that 23 per cent can't solve problems routinely faced by adults in their daily lives because they can't count, and this is the fourth set of PISA results in which Wales has performed worse than anywhere else in the United Kingdom. Wales and Scotland are the only parts of the UK to have gone backwards in the last decade. Isn't that the real failure of his Government?
Welsh: Wel, rwy'n ddiolchgar am y ganmoliaeth, er mai dim ond yn ymhlyg oedd hi. Ond, o ran addysg, mae adroddiad PISA yn dweud na all 21 y cant o fyfyrwyr 15 oed ddarllen yn ddigon da i gymryd rhan yn effeithiol ac yn gynhyrchiol mewn bywyd, na all 23 y cant ddatrys problemau a wynebir yn rheolaidd gan oedolion yn eu bywydau bob dydd gan na allant gyfrif, a dyma'r bedwaredd set o ganlyniadau PISA y mae Cymru wedi perfformio'n waeth ynddynt nag unman arall yn y Deyrnas Unedig. Cymru a'r Alban yw'r unig rannau o'r DU sydd wedi gwaethygu yn ystod y degawd diwethaf. Onid dyna fethiant gwirioneddol ei Lywodraeth?
English: That's not true if you compare the figures over the last three years, though we know there are challenges. I remind the leader of UKIP of what the OECD have said, and that is that Wales is on the right track, that we should stay with what we are doing, that we're going in the right direction and we will see improvements in the future. We're seeing it with GCSE results, we're seeing it with A-level results. What the OECD have said is that they would not be supportive of selective education. I know that's a major policy plank for his party, but the OECD don't support that. They see that as making it even more difficult for children from poorer backgrounds to succeed in education. They don't support the policy that he advocates.
Welsh: Nid yw hynny'n wir os gwnewch chi gymharu ffigurau dros y tair blynedd diwethaf, er ein bod ni'n gwybod bod heriau yn bodoli. Atgoffaf arweinydd UKIP o'r hyn y mae'r OECD wedi ei ddweud, sef bod Cymru ar y trywydd iawn, y dylem ni barhau â'r hyn yr ydym ni'n ei wneud, ein bod ni'n mynd i'r cyfeiriad cywir ac y byddwn ni'n gweld gwelliannau yn y dyfodol. Rydym ni'n ei weld gyda chanlyniadau TGAU, rydym ni'n ei weld gyda chanlyniadau Safon Uwch. Yr hyn y mae'r OECD wedi ei ddweud yw na fyddent yn cefnogi addysg ddetholus. Gwn fod hynny'n sail polisi pwysig i'w blaid ef, ond nid yw'r OECD yn cefnogi hynny. Maen nhw o'r farn fod hynny'n ei gwneud yn anoddach fyth i blant o gefndiroedd tlotach lwyddo mewn addysg. Nid ydynt yn cefnogi'r polisi y mae'n ei arddel.
English: We'll return to this no doubt in due course. But without wishing to spoil the genial asperity of our weekly exchanges, can I compliment him on the style and finesse, the skill and dexterity with which he occasionally answers my questions and more often swerves around them? After many years in a similar position in politics, he compares very well with all the opponents that I've had across the despatch box. I wish him all the best for the next year and I hope his Government is more successful than it has been in the last.
Welsh: Byddwn yn dychwelyd at hyn yn y man, rwy'n siŵr. Ond heb ddymuno difetha llymder hynaws ein trafodaethau wythnosol, a gaf i ei ganmol ef ar y steil a'r craffter, y ddawn a'r medrusrwydd y mae weithiau'n eu dangos wrth ateb fy nghwestiynau, ac yn amlach wrth eu hochrgamu? Ar ôl blynyddoedd lawer mewn sefyllfa debyg ym myd gwleidyddiaeth, mae'n cymharu'n dda iawn â'r holl wrthwynebwyr yr wyf i wedi eu hwynebu ar draws y blwch dogfennau. Dymunaf yn dda iddo ar gyfer y flwyddyn nesaf, a gobeithiaf y bydd ei Lywodraeth yn fwy llwyddiannus nag y mae wedi bod yn ystod y flwyddyn ddiwethaf.
English: He has, through those words, probably undermined my position amongst my own group more than any other over the past few months and years, but I'll take his words at face value and wish him the compliments of the season as well. Of course, I'm sure that all Members look forward to us crossing swords in this Chamber for many, many months and years to come.
Welsh: Mae wedi, drwy'r geiriau yna, yn ôl pob tebyg wedi tanseilio fy sefyllfa ymhlith fy ngrŵp fy hun yn fwy nag unrhyw un arall yn ystod y misoedd a'r blynyddoedd diwethaf, ond rwyf am dderbyn ei eiriau ar eu golwg a dymuno cyfarchion y tymor iddo yntau hefyd. Wrth gwrs, rwy'n siŵr bod pob Aelod yn edrych ymlaen atom ni'n croesi cleddyfau yn y Siambr hon am fisoedd a blynyddoedd lawer i ddod.
English: Diolch, Lywydd. First Minister, can you tell us the difference between yourself and your UK Labour Party leader, Jeremy Corbyn, on immigration policy and specifically relating to the question of the free movement of people?
Welsh: Diolch, Lywydd. Brif Weinidog, a allwch chi ddweud wrthym y gwahaniaeth rhyngoch chi eich hun ac arweinydd Plaid Lafur y DU, Jeremy Corbyn, o ran polisi mewnfudo ac yn benodol o ran y cwestiwn o ryddid pobl i symud?
English: Yes. I think I'm closer to her position as leader of Plaid Cymru, actually, than any other. She and I said something very similar last week, namely that there should be freedom of movement for work. She made the point on freedom of movement to look for work within a certain amount of time. I think there's merit in that. In fact, it's what the European regulations actually say, if you look at them with the strictest interpretation. I don't believe that she and I are in a very different position when it comes to freedom of movement.
Welsh: Gallaf. Rwy'n credu fy mod i'n agosach at ei safbwynt hi fel arweinydd Plaid Cymru, mewn gwirionedd, nag unrhyw un arall. Dywedodd hi a minnau rywbeth tebyg iawn yr wythnos diwethaf, sef y dylai fod rhyddid i symud at ddibenion gwaith. Gwnaeth hi'r pwynt ar ryddid i symud i chwilio am waith o fewn cyfnod penodol o amser. Rwy'n credu bod rhinwedd yn hynny. Mewn gwirionedd, dyna mae'r rheoliadau Ewropeaidd yn ei ddweud, os edrychwch chi arnynt gyda'r dehongliad llymaf. Nid wyf yn credu bod ganddi hi a minnau safbwynt gwahanol iawn pan ddaw i ryddid i symud.
English: Well, it seems to me that there's very little difference between yourself and your own party leader on immigration, and it's quite heart-warming to see the Labour Party actually united on something for once. But actually, you said last week that there is a difference between yourself and your leader, when he said that he would not play the numbers game or fan the flames on immigration, yet your comments on immigration on 9 December suggested that there was a split or major disagreement with your leader and you made out that you were on a different page to him - that you were somehow tougher on the question of immigration than he is. First Minister, only 2.6 per cent of the entire Welsh population come from other European countries. That's 79,000 people. You know that Wales has a low proportion of EU migrants compared to other parts of the UK. You've interpreted your leader's view on immigration as playing into the hands of UKIP. But by implying there isn't really much of an immigration problem here in Wales, it's you that is dancing to UKIP's tune. You will know, as well as I do, that Welsh communities need to attract and retain people to work hard and to generate tax revenue in this country and that we need workers from overseas in our health service and some sectors of the economy. So, why are you making out that we don't? First Minister, can we now move on from perceptions and have an honest debate about immigration, public services and the economy here in Wales?
Welsh: Wel, mae'n ymddangos i mi mai prin iawn yw'r gwahaniaeth rhyngoch chi eich hun ac arweinydd eich plaid eich hun ar fewnfudo, ac mae'n eithaf calonogol gweld y Blaid Lafur yn unedig ar rywbeth am unwaith. Ond mewn gwirionedd, dywedasoch yr wythnos diwethaf fod gwahaniaeth rhyngoch chi eich hun a'ch arweinydd, pan ddywedodd na fyddai'n chwarae'r gêm rifau nac yn chwythu ar y fflamau o ran mewnfudo, ac eto roedd eich sylwadau chi ar fewnfudo ar 9 Rhagfyr yn awgrymu bod rhaniad neu anghytundeb sylweddol gyda'ch arweinydd a cheisiasoch awgrymu eich bod chi o wahanol feddylfryd iddo fe - eich bod rywsut yn llymach ar y cwestiwn o fewnfudo na fe. Brif Weinidog, dim ond 2.6 y cant o holl boblogaeth Cymru sy'n dod o wledydd Ewropeaidd eraill. Mae hynny'n 79,000 o bobl. Rydych chi'n gwybod bod gan Gymru gyfran isel o ymfudwyr UE o'i chymharu â rhannau eraill o'r DU. Rydych chi wedi dehongli barn eich arweinydd ar fewnfudo fel chwarae i ddwylo UKIP. Ond trwy awgrymu nad oes llawer o broblem fewnfudo yma yng Nghymru, chi sy'n dawnsio i diwn UKIP. Byddwch yn gwybod, cystal â minnau, bod angen i gymunedau Cymru ddenu a chadw pobl i weithio'n galed ac i gynhyrchu refeniw treth yn y wlad hon a bod angen gweithwyr o dramor arnom yn ein gwasanaeth iechyd a rhai sectorau o'r economi. Felly, pam ydych chi'n awgrymu nad yw hynny'n wir? Brif Weinidog, a allwn ni symud ymlaen nawr o dybiaethau a chael trafodaeth onest ar fewnfudo, gwasanaethau cyhoeddus a'r economi yma yng Nghymru?
English: I'm surprised because, as I said earlier on, she and I have said almost exactly the same thing when it comes to the issue of freedom of movement. What she says is perfectly correct. Of course we're reliant on workers from abroad to fill so many vacancies in the Welsh economy. That said, neither she nor I, I don't think, can deny that the issue of immigration loomed large in the referendum. It was perception rather than reality, that much is true, given the numbers, and so, from my perspective, I don't believe that we can say that the current system gets the wider support that it should, so we have to look at alternatives. She has made the point, and I've made the point, that there can be a modification of that system where there's a freedom to move to a job or freedom to look for work in specific circumstances. I think that's reasonable; I think the majority of the people of Wales would think that's reasonable, and I would think they would see that as a system of freedom of movement that they could support. I really don't see there's much between us.
Welsh: Rwy'n synnu oherwydd, fel y dywedais yn gynharach, mae hi a minnau wedi dweud bron yn union yr un peth pan ddaw i'r mater o ryddid i symud. Mae'r hyn y mae'n ei ddweud yn berffaith gywir. Rydym ni'n dibynnu, wrth gwrs, ar weithwyr o dramor i lenwi cynifer o swyddi yn economi Cymru. Wedi dweud hynny, ni all hi na minnau, yn fy marn i, wadu bod y mater o fewnfudo yn flaenllaw iawn yn y refferendwm. Tybiaeth oedd hynny yn hytrach na gwirionedd, mae cymaint â hynny'n wir, o ystyried y niferoedd, ac felly, yn fy nhyb i, nid wyf yn credu y gallwn ddweud bod y system bresennol yn cael y gefnogaeth ehangach y dylai, felly mae'n rhaid i ni edrych ar ddewisiadau eraill. Mae hi wedi gwneud y pwynt, ac rwyf innau wedi gwneud y pwynt, y gellir addasu'r system honno lle ceir rhyddid i symud i swydd neu ryddid i chwilio am waith o dan amgylchiadau penodol. Rwy'n credu fod hynny'n rhesymol; rwy'n credu y byddai'r rhan fwyaf o bobl Cymru yn credu fod hynny'n rhesymol, ac rwyf yn meddwl y byddent yn gweld honno yn system o ryddid i symud y gallent ei chefnogi. Nid wyf yn gweld bod llawer rhyngom ni.